รัฐบาลไทย-ข่าวทำเนียบรัฐบาล-นายกฯ ประชุมหารือแผนบูรณาการการท่องเที่ยว เคาะเปิดสถานบริการถึง 04.00 น. ชั่วคราว นำร่อง 4 จังหวัดท่องเที่ยว กรุงเทพฯ เชียงใหม่ ชลบุรี ภูเก็ต เริ่ม 15 ธันวาคมนี้
วันศุกร์ที่ 3 พฤศจิกายน 2566
นายกฯ ประชุมหารือแผนบูรณาการการท่องเที่ยว เคาะเปิดสถานบริการถึง 04.00 น. ชั่วคราว นําร่อง 4 จังหวัดท่องเที่ยว กรุงเทพฯ เชียงใหม่ ชลบุรี ภูเก็ต เริ่ม 15 ธันวาคมนี้
นายกฯ ประชุมหารือแผนบูรณาการการท่องเที่ยว เคาะเปิดสถานบริการถึง 04.00 น. ชั่วคราว นําร่อง 4 จังหวัดท่องเที่ยว กรุงเทพฯ เชียงใหม่ ชลบุรี ภูเก็ต เริ่ม 15 ธันวาคมนี้
วันนี้ (3 พ.ย. 66) เวลา 11.00 น. ณ ห้องสีเขียว ตึกไทยคู่ฟ้า ทําเนียบรัฐบาล นายเศรษฐา ทวีสิน นายกรัฐมนตรีและรัฐมนตรีว่าการคลัง เป็นประธานการประชุมหารือแผนบูรณาการการท่องเที่ยว เปิดสถานบันเทิงถึง 04.00 น. โดยมีนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย นายพรหมินทร์ เลิศสุริย์เดช เลขาธิการนายกรัฐมนตรี พล.ต.อ.ต่อศักดิ์ สุขวิมล ผู้บัญชาการตํารวจแห่งชาติ นายอารัญ บุญชัย ปลัดกระทรวงการท่องเที่ยวและกีฬา นายชัชชาติ สิทธิพันธุ์ ผู้ว่าราชการกรุงเทพมหานคร ผู้ว่าราชการจังหวัดชลบุรี ผู้ว่าราชการจังหวัดเชียงใหม่ ผู้ว่าราชการจังหวัดภูเก็ต และผู้ที่เกี่ยวข้อง เข้าร่วมการประชุมนายสัตวแพทย์ชัย วัชรงค์ โฆษกประจําสํานักนายกรัฐมนตรี สรุปสาระสําคัญของการประชุม ดังนี้
นายกรัฐมนตรีกล่าวเปิดการประชุม ขอบคุณทุกฝ่ายที่มาประชุมในวันนี้ โดยนโยบายกระตุ้นเรื่องการท่องเที่ยวเป็นนโยบายหลักของรัฐบาลนี้ ไม่ว่าจะเป็นทางฝ่ายความมั่นคง หรือฝ่ายปกครอง ซึ่งนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย ก็มีส่วนผลักดันเรื่องนี้อย่างนี้มาก และรัฐบาลได้ให้ความสําคัญมาโดยตลอด ตั้งแต่ที่เข้ามาบริหารจัดการ รัฐบาลมีนโยบายด้านการท่องเที่ยวที่แถลงต่อสภาฯ และมีนโยบายในที่ประชุมคณะรัฐมนตรีเกือบทุกสัปดาห์ ซึ่งในเรื่องการเปิดสถานบริการถึงตี 04.00 น. นี้ รัฐบาลได้คิดมาอย่างดีแล้ว โดยได้พูดคุยกับฝ่ายความมั่นคง ซึ่งในความจริงก็มีการลักลอบกระทํากันอยู่บ้าง จึงต้องทําให้ถูกต้องตามกฎหมาย ทั้งนี้ จะต้องดูเรื่องโซนนิ่งว่าเขตไหนเหมาะสมที่จะทําหรือไม่ทําอย่างไร รวมทั้งเรื่องผลกระทบ โดยในด้านบวกเป็นการเสริมสร้างรายได้ให้กับพี่น้องประชาชน กระตุ้นการท่องเที่ยว แต่ในเรื่องผลกระทบที่จะตามมา เช่น ในเรื่องความไม่สะดวก ไม่สบายใจของเพื่อนบ้าน การเมาไม่ขับ ค้ายาเสพติด ก็เป็นเรื่องที่ต้องให้ความสําคัญ จึงขอให้ช่วยกันดูให้ครบทั้งหมดทุกเรื่อง
ที่ประชุมรับทราบรายงานความคืบหน้าการดําเนินการในเรื่องต่าง ๆ จากหน่วยงานที่เกี่ยวข้อง ประกอบด้วย 1. การแก้กฎกระทรวงมหาดไทย เรื่อง การขยายเวลาเปิดสถานบริการ 2. การออกใบอนุญาตสถานบริการ 3. แผนรองรับประเด็นทางสังคม 4. แผนพื้นที่จํานวนโซนนิ่ง เปิดสถานบันเทิงตี 4 5. แผนสนับสนุนด้านการอํานวยความสะดวก และความปลอดภัย ซึ่งที่ประชุมได้หารือร่วมกันอย่างกว้างขวาง โดยนายกรัฐมนตรีได้กล่าวย้ําว่าเรื่องใดที่ทําได้ก่อนขอให้ทําก่อน เช่น ในเรื่องโซนนิ่งที่ทําได้ก่อนก็ทําก่อน เพื่อกระตุ้นการท่องเที่ยวและกระตุ้นเศรษฐกิจ สําหรับเรื่องผลกระทบที่ตามมาจากพี่น้องประชาชนที่อยู่รอบข้าง ก็ต้องคํานึงถึงด้วย รวมทั้งในเรื่องการเมาไม่ขับถือเป็นเรื่องที่สําคัญ โดยขอฝากให้กระทรวงการท่องเที่ยวและกีฬา ช่วยโปรโมตแอปพลิเคชัน YOU DRING I DRIVE เพื่ออํานวยความสะดวกให้ประชาชนมากขึ้น
ภายหลังการประชุม นายกรัฐมนตรีได้แถลงข่าวร่วมกับรองนายกรัฐมนตรีและรัฐมนตรีว่าการมหาดไทย และผู้ว่าราชการกรุงเทพมหานคร ว่า จากการหารือร่วมกับกระทรวงท่องเที่ยวและกีฬา กระทรวงมหาดไทย และสํานักงานตํารวจแห่งชาติ รวมถึงผู้ว่าราชการจังหวัด 4 จังหวัด ได้แก่ กรุงเทพฯ เชียงใหม่ ชลบุรี และภูเก็ต ซึ่งเป็นจังหวัดหลักที่จะอนุญาตให้เปิดสถานบริการถึงตี 4 โดยมีเดดไลน์ที่คือวันที่ 15 ธันวาคมนี้ ส่วนช่วงเวลาจะเป็นการชั่วคราวก่อน โดยจะไปพิจารณาถึงช่วงระยะเวลาที่เหมาะสม ตรงไหนที่ทําได้จะทําก่อน ส่วนจะมีการเปิดเปลี่ยนโซนนิ่งหรือไม่ในอนาคตจะมีการพิจารณาในภายหลัง ทั้งนี้ นายกรัฐมนตรีเน้นย้ําว่า การดําเนินการเรื่องนี้เพื่อกระตุ้นเศรษฐกิจ กระตุ้นการท่องเที่ยว ซึ่งไม่ใช่แค่นักท่องเที่ยวต่างชาติอย่างเดียว ถ้าเปิดระยะเวลาได้ยาวขึ้น พี่น้องประชาชนที่ทําการค้าขายเกี่ยวกับเรื่องการท่องเที่ยว ไม่ว่าจะเป็นร้านอาหาร หรือสถานบริการอย่างอื่นก็สามารถที่จะเปิดบริการได้มากยิ่งขึ้น ทั้งนี้ กระทรวงมหาดไทยกําลังดูพื้นที่ที่จะทําโซนนิ่ง และเรื่องใบอนุญาตต่าง ๆ รวมทั้งนายกรัฐมนตรีได้สั่งการสํานักงานตํารวจแห่งชาติ ในเรื่องการดูแลประชาชน ให้ทําความเข้าใจกับนโยบายนี้ เรื่องเสียงรบกวน เรื่องเมาไม่ขับ การติดตั้งกล้อง CCTV ให้มากขึ้น รวมถึงการนําเอกชนมาร่วมมือการให้บริการเรื่องเมาไม่ขับ รวมถึงการตรวจค้นยาเสพติดในสถานบันเทิงต้องดําเนินการอย่างเข้มข้นต่อไป